Harriet Andreassen

Harriet Andreassen (1925–1997) var en norsk fagforeningsleder og Ap-politiker.«Harriet Andreassen er død», Aftenposten, 12. februar 1997, s. 10. Hun var fra 1980 til 1981 kommunalminister.

Hun vokste opp i enkle kår på Rørvik som datter av telefonformann Harald Jentoft Andreassen og hustru Judith Margot Johnsen. Hun tok «realskolen som privatist i Namsos og begynte 17 år gammel som telefonassistent ved telefonsentralen på Rørvik». Familien flyttet i 1947 til Trondheim, hvor hun tok arbeid ved rikstelefonsentralen. I 1958 flyttet hun til Egersund, hvor hun kunne avansere til telefonekspeditør med oppgaver som vaktsjef.

Fagforeningsleder og politiker
Harriet Andreassen arbeidet fra 1960 til 1966 ved Landsorganisasjonens distriktskontor i Stavanger, før hun i et tiår fra 1967 var sekretær i Norsk Arbeidsmandsforbund. Fra 1977 til 1985 var hun sekretær i LO med ansvar for likestillingsspørsmål.

Hun var engasjert i lokalpolitikken for Arbeiderpartiet og var medlem av kommunestyret og formannskapet i Egersund (1959–1960) og av Stavanger bystyre (1963–1966).Andreassen, Harriet (1925-1997) , Stortinget, besøkt 5. juli 2012.

Hun var medlem av kommunestyret i Rælingen fra 1971 til 1993 og var i to perioder  varaordfører (1971–1975 og 1987–1991), og hun var formannskapsmedlem mellom 1979 og 1983. Fra 1972 til 1975 var hun også medlem av fylkestinget i Akershus.

Andreassen var styremedlem i Rogaland Arbeiderparti 1962–1966 og leder i Rælingen Arbeiderparti 1970–1973. Hun var medlem av sentralstyret i Arbeiderpartiet fra 1973 til 1977 og igjen fra 1981. Fra 1981 til 1981 var Andreassen leder i Arbeiderpartiets kvinnebevegelse.

 Statsråd 
Den 3. oktober 1980 ble Andreassen utnevnt til statsråd med ansvar for Kommunal- og regionaldepartementet i Odvar Nordlis regjering.Odvar Nordlis regjering, regjeringen.no, besøkt 6. juli 2012. Da Gro Harlem Brundtland dannet regjering 4. februar 1981, fortsatte hun i samme ministerpost til regjeringen gikk av 14. oktober samme år.Gro Harlem Brundtlands første regjering, regjeringen.no, besøkt 6. juni 2012.

 Annet virke 
Andreassen var medlem av en lang rekke utvalg, styrer og råd og var engasjert i flere organisasjoner. Hun var blant annet nestleder i Folk og Forsvar. I 1989 ble hun første nestleder i Norsk Pensjonistforbund, et verv hun hadde til 1993, da hun ble leder av Statens eldreråd.

 Referanser 

 Eksterne lenker 

Harriet Andreassen - Store norske leksikon

Kategori:Norske kommunalministre
Kategori:Ap-statsråder
Kategori:Statsråder i Regjeringen Nordli
Kategori:Statsråder i Regjeringen Brundtland I
Kategori:Norske fagforeningspersoner
Kategori:Lokalpolitikere i Stavanger
Kategori:Lokalpolitikere i Eigersund
Kategori:Ap-politikere i Rogaland
Kategori:Lokalpolitikere i Rælingen
Kategori:Ap-politikere i Akershus
Kategori:Norske foreningspersoner
Kategori:Personer fra Vikna kommune